کۆچەر بیرکار

کۆچەر بیرکار (FRS) ساڵی ١٩٧٨ی زایینی لە شارەدێی نێ سەربە شاری مەریوان، ڕۆژھەڵاتی کوردستان لە دایک بووە. بیرکارێکی ھاوچەرخی کوردە، کە ئێستا لە زانکۆی کەمبریج پرۆفیسۆرە. لە ساڵی ٢٠١٨دا توانیی گەورەترین خەڵاتی بیرکاریی جیھانی فیڵدز کە بە نۆبێلی بیرکاری ناسراوە دەستەبەر بکات. کۆچەر بیرکار وتوویەتی «ھیوادارم ئەم خەڵاتە بزە بخاتە سەر لێوی چل ملیۆن کورد». گۆڤاری نەیچر,

 ژیاننامە 
کۆچەر بیرکار، لە ساڵی ١٩٧٨، لە گوندی نێی سەر بە شارستانی مەریوان لە خێزانێکی جووتیار لەدایک بوو، کۆچەر سێھەم منداڵی خێزانێکی ٦ منداڵییە. خێزانەکەی پێداویستیی ژیانیان لە ڕێگەی کشتوکاڵ و چاندنی گەنم و سەوزەوات دابین کردووە. ڕۆژانی منداڵی کۆچەر لە بارودۆخێکی ناخۆشدا بوو، لەو کاتەی شۆڕشی گەلانی ئێران لە ناوخۆدا سەری ھەڵدابوو و لە لایەکی دیکەوە شەڕیی نێوان عێراق و ئێران ناوچەکەی کاول کردبوو، بەڵام بنەماڵەی کۆچەر سەرەڕای ئەم ناخۆشییە توانیبوویان شوێنێکی ئارام بۆ کۆچەر دابین بکەن، ھەر وەک کۆچەر خۆی دەڵێت: «ڕێک لەدوای لەدایکبوونم شۆڕشی گەلانی ئێران دەستی پێ کرد و دواتر جەنگی ئێران-عێراق، بەڵام خۆشبەختانە ئێمە ھەموو ئەو شتانەی کە پێویست بوون خۆمان دابینمان دەکردن، بۆیە توانیمان ڕزگارمان بێت».گۆڤاری زانستیی ھۆژین، ساڵی دووھەم، ژمارەی پێنج و شەش، کۆچەر بیرکار کێیە؟

 خوێندەواری 
خوێندنی سەرەتایی لە مەریوان بردووەتە سەر و پلەی کارناسیی لە ساڵی ٢٠٠٠دا لە زانکۆی تاران دوایی ھێناوە. لە دوایی لە ساڵی ٢٠٠٤دا لە زانکۆی ناتینگھام پلەی پی ئێچ دیی بە دەست ھێناوە.

 توێژینەوە 
بیرکار بە زۆری لەسەر ئەندازەی جەبری (Algebraic Geometry) کار دەکات. ھەروەھا بەرپرس و داھێنەری ماڵپەڕی کۆری زانیاری و داھێنان بووە. ھەروەھا بیرکار لە زۆرێک کونفڕانسی بیرکاری لە وڵاتانی دونیادا بەشداریی کردووە.

 خەڵاتەکان 
کۆچەر بیرکار چوار خەڵاتی گرنگی لە بواری بیرکاریدا بەدەست ھێناوە:
 خەڵاتی بنکەی بیرکاریی پاریس
 خەڵاتی لێڤێرھووڵم
 خەڵاتی مۆر بۆ وتاری لێکۆڵینەوەیی، ٢٠١٦
 خەڵاتی فیڵدز لە ساڵی ٢٠١٨دا

 سەرچاوەکان 

 لاپەڕەی تایبەتی کۆچەر بیرکار لە ماڵپەڕی زانستگای کەمبریج دا
 ماڵپەڕی ناونیشانی بیرکاران

 بەستەرە دەرەکییەکان 

پۆل:ئەندامانی ئەنجومەنی پاشایەتی
پۆل:براوەکانی خەڵاتی فیڵدز
پۆل:بریتانییەکانی بە ڕەچەڵەک کورد
پۆل:پەنابەرە ئێرانییەکان
پۆل:خەڵکی مەریوان
پۆل:دەرچووانی زانکۆی تاران
پۆل:زانا کوردەکان
پۆل:زیندووان
پۆل:کەسایەتییەکانی ڕۆژھەڵاتی کوردستان
پۆل:کورد
پۆل:کوردەکانی ڕۆژھەڵاتی کوردستان
پۆل:کۆچبەرە ئێرانییەکانی شانشینی یەکگرتوو
پۆل:لەدایکبووانی ١٩٧٨
پۆل:ماتماتیکزانانی ئێرانی
پۆل:ماتماتیکزانانی بریتانی
پۆل:ماتماتیکزانانی کورد
پۆل:پەنابەرانی شانشینە یەکگرتووەکان